Hybrid Theory

Το Hybrid Theory είναι το πρώτο στούντιο άλμπουμ του Αμερικανικού συγκροτήματος ροκ Linkin Park. Ηχογραφήθηκε από τον Μάρτιο του 2000 μέχρι τον Ιούλιο στα NRG Recordings και κυκλοφόρησε στις 24 Οκτωβρίου 2000, από τη Warner Bros. Records. Οι στίχοι του άλμπουμ έχουν να κάνουν με τα  προβλήματα που πέρασε ο κύριος τραγουδιστής Τσέστερ Μπένινγκτον στην εφηβεία του, όπως την κατάχρηση ουσιών και τους συνεχείς τσακωμούς και το διαζύγιο των γονιών του. Ο τίτλος Hybrid Theory προέρχεται από το προηγούμενο όνομα του συγκροτήματος, αλλά και από τις ιδέες της μουσικής θεωρίας και τον συνδυασμό διαφορετικών ειδών. Είναι το μόνο άλμπουμ του συγκροτήματος στο οποίο δεν παίζει ο μπασίστας Ντέιβ «Phoenix» Φάρελ, αν και αναφέρεται ως ο στιχουργός σε κάποια από τα κομμάτια και ως μέλος του συγκροτήματος.  

Τέσσερα single κυκλοφόρησαν από το Hybrid Theory: «One Step Closer», «In the End», «Crawling» και «Papercut», όλα υπεύθυνα για την δημοτικότητα των Linkin Park. Αν και το «In the End» ήταν το πιο επιτυχημένο από τα τέσσερα, όλα τα single στο άλμπουμ εξακολουθούν να είναι από τα πιο επιτυχημένα τραγούδια του συγκροτήματος μέχρι και σήμερα. Αν και τα «Runaway», «Points of Authority» και «My December» από το bonus άλμπουμ δεν κυκλοφόρησαν ως single, ήταν μικρές επιτυχίες σε ραδιοφωνικούς σταθμούς εναλλακτικής ροκ χάρη στην επιτυχία όλων των single του συγκροτήματος του άλμπουμ. 

Το Hybrid Theory έλαβε θετικά σχόλια από τους κριτικούς και ήταν μεγάλη εμπορική επιτυχία. Έφτασε μέχρι τη δεύτερη θέση στο Billboard 200 των ΗΠΑ και τα 10 κορυφαία άλμπουμ σε 15 ακόμα χώρες. Πούλησε 32 εκατομμύρια αντίτυπα παγκοσμίως, κάνοντάς το το άλμπουμ-ντεμπούτο με τις περισσότερες πωλήσεις από το Appetite for Destruction (1987) των Guns N' Roses. Στα Βραβεία Γκράμι του 2002 κέρδισε Καλύτερη Hard Rock Ερμηνεία για το «Crawling».

Στις 13 Αυγούστου 2020, η Warner Records ανακοίνωσε μια επανακυκλοφορία του άλμπουμ για την 20η του επέτειο. Ένα προηγουμένως ακυκλοφόρητο demo τραγούδι, «She Couldn't», κυκλοφόρησε ταυτόχρονα.

 Εκδοχή 20ης επετείου 

Στην προετοιμασία της 20ης επετείου της κυκλοφορίας του άλμπουμ, το συγκρότημα ζήτησε από τους θαυμαστές του να υποβάλουν φωτογραφίες και βίντεο σχετικά με το Hybrid Theory για να γιορτάσουν την επέτειο. Στις 7 Αυγούστου, ο επίσημος ιστότοπος του συγκροτήματος δέχτηκε μια προσωρινή αναδιαμόρφωση έτσι ώστε να μοιάζει με υπολογιστή από τις αρχές της δεκαετίας του 2000, αφήνοντας στοιχεία και παζλ που υπονοούσαν μια πιθανή επανακυκλοφορία του άλμπουμ, περιλαμβάνοντας παλιά email, φωτογραφίες και κωδικούς. Ο ιστότοπος δεχόταν συνεχώς ενημερώσεις μέχρι την ανακοίνωση της επανακυκλοφορίας 20ης επετείου στις 13 Αυγούστου. Την ίδια ημέρα κυκλοφόρησε ένα τραγούδι με τίτλο «She Couldn't».

Οι προπωλήσεις του άλμπουμ ξεκίνησαν σε ζωντανή μετάδοση μαζί με τα περιεχόμενα της κυκλοφορίας. Περιέχει ποικίλο περιεχόμενο από την εποχή του Hybrid Theory, περιλαμβάνοντας το αρχικό άλμπουμ, το remix άλμπουμ του συγκροτήματος με τίτλο Reanimation, το Hybrid Theory EP και διάφορα B-sides, demo, ζωντανά κομμάτια και remix. Τα περισσότερα κομμάτια είχαν ήδη κυκλοφορήσει σε single, EP και μέσω του Linkin Park Underground, ενώ άλλα κυκλοφόρησαν για πρώτη φορά. Διάφορες εκδοχές της κυκλοφορίας προσφέρθηκαν, περιλαμβάνοντας CD και δίσκους βινυλίου. Κυκλοφόρησε στις 9 Οκτωβρίου 2020.

Εκτός από τη μουσική, η super deluxe εκδοχή της κυκλοφορίας περιλαμβάνει επιπρόσθετο περιεχόμενο που περιλαμβάνει τρία DVD, εκτυπωμένη τέχνη και ένα βιβλίο 80 σελίδων με φωτογραφίες. Ένα από τα DVD είχε προηγουμένως κυκλοφορήσει στις 20 Νοεμβρίου 2001, κατά την προώθηση του Hybrid Theory, βιντεογραφώντας το συγκρότημα στον δρόμο, με τίτλο Frat Party at the Pankake Festival. 

Ένα ψηφιακό αντίγραφο επίσης κυκλοφόρησε, περιλαμβάνοντας μόνο τη μουσική, αποτελούμενο από 80 κομμάτια.

Τον Νοέμβριο του 2023, ο Κάιλ Κρίστνερ, ο οποίος έπαιζε μπάσο στο Hybrid Theory EP, υπέβαλε μήνυση στους Linkin Park, απαιτώντας αποζημίωση για τα κομμάτια που εμφανίστηκαν στην επανακυκλοφορία του άλμπουμ. Τον Μάρτιο του 2024 τα βρήκαν μεταξύ τους.

 Λίστα κομματιών 

 Αρχική κυκλοφορία 

 Ιαπωνική εκδοχή 

 iTunes deluxe edition (2013) 

 Special edition 

 Επανακυκλοφορία βινυλίου (2013) 

 Εκδοχή 20ης Επετείου 
Η Εκδοχή 20ης Επετείου περιλαμβάνει το αρχικό άλμπουμ στον πρώτο δίσκο

 Παραπομπές 

Κατηγορία:Άλμπουμ του 2000
Κατηγορία:Δισκογραφία των Linkin Park